**ОБЩЕСТВЕНО ОБСЪЖДАНЕ НА ДОКУМЕНТАЦИЯ ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ „ПОДОБРЯВАНЕ НА ПРОИЗВОДСТВЕНИЯ КАПАЦИТЕТ В МСП НА ТЕРИТОРИЯТА НА МИГ“ КЪМ СТРАТЕГИЯТА ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА МИГ БЕЛЕНЕ- НИКОПОЛ**

**СНЦ „Местна инициативна група Белене - Никопол“ обявява за обществено обсъждане  първата процедура за предоставяне на безвъзмездна финансова помощ по одобрената** **Стратегия за Водено от общностите местно развитие.**

Основната цел на процедурата е: Повишаване на конкурентоспособността на местната икономика и възможностите за създаване на местен бизнес, включително чрез диверсификация и алтернативни дейности, осигуряващи заетост на местното население и възможности за повишаване на доходите му. Повишаване на производителността и производствения капацитет на МСП на територията на МИГ Белене- Никопол и засилване експортния потенциал на предприятията.

Общият размер на безвъзмездната финансова помощ по процедурата е 1 000 000 евро или 1 955 830 лева.

Допустими кандидати по процедурата са малки и средни предприятия от територията на МИГ Белене - Никопол

Допустими за финансиране са следните видове дейности:

***1. Подкрепа за общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии. Дейностите трябва да са насочени към:***

- повишаване на производителността; и/или

- ефективното и ефикасно използване на факторите на производство (човешки капитал, природни ресурси и технологии) чрез внедряване на нови технологии/практики/методи/системи за подобряване на ресурсната ефективност и ефикасност в производствения процес; и/или

- подобряване на производствените процеси чрез инвестиции в дълготрайни материални и нематериални активи; и/или

- въвеждане на водещи технологични решения и/или реинженеринг на процеси, вкл. чрез въвеждане на добри практики/технологични методи/технологии/процеси за намаляване консумацията на природни ресурси, безотпадни технологии, оползотворяване на вторични суровини и производствените отпадъци, регенериране и др; и/или

- разширяване на производството чрез добавяне на нови характеристики или подобряване на съществуващите продукти и услуги; и/или

- диверсификация на дейността чрез разнообразяване на портфолиото на предприятията и достъп до пазари.

***2. Подкрепа за специализирани услуги за МСП за развитие и укрепване на управленския капацитет. Дейностите трябва да са насочени към:***

- управление на факторите на производство, с акцент върху изграждането на възможности за възприемане и адаптиране на европейски и международни знания и добри практики; и/или

- разработване, внедряване и сертифициране на системи за управление на качеството, опазване на околната среда, еко маркировка, сигурност на информацията и други съгласно международни, европейски и национални стандарти; и/или

- разработване, трансфер, внедряване и сертифициране на добри производствени практики; и/или

- услуги по реинженеринг на процесите в предприятията**;** и/или

- разработване на стратегии за пазарна реализация, проучвания и трансфер на инструментариум за навлизане на нови пазари и за задоволяване на пазарното търсене и разнообразяване на предлагането; и/или

- инвестиции в ново оборудване и/или специализирани софтуерни приложения, допринасящ/и за изпълнението на някоя от горепосочените дейности.

***3. Подкрепа за растеж на предприятия чрез подобряване на качеството и насърчаване на използването на ИКТ и услуги.* Дейностите трябва да са насочени към:**

- подобряване на качеството на съществуващи процеси, продукти и услуги чрез разработване и въвеждане на базирани на ИКТ системи и приложения, включително „виртуализирани“, „облачни“, „мобилни“: за управление на бизнеса, включително такива за интеграция на различни звена и локации на дадено дружество; и/или

- системи за автоматизирано проектиране, инженерни дейности и производство; и/или

- системи за трансформиране на бизнес и операционни процеси, които водят до повишаване на производителността и конкурентоспособността; и/или

- електронни платформи за бизнес за подобряване на достъпа до чужди пазари.

***Всички дейности, включени в проектното предложение, следва да са пряко свързани с изпълнението на проекта.***

Процедурата е разработена като схема за минимална помощ съгласно Регламент (ЕС) № 1407/2013 на Комисията от 18-ти декември 2013 г.

Изготвеният проект за безвъзмездна финансова помощ по настоящата процедура за подбор на проекти , трябва да се вмества в следните минимални и максимални граници:

` -Минималният размер на БФП за проект е не по-малко от 30 000 лв.

-Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 200 000 евро., като максималният интензитет на помощта е до 90 % от общата стойност на допустимите разходи.

Процедурата е с няколко крайни срока за кандидатстване.

Бюджетът по процедурата за 1-ви период на прием е  1 955 830 лева

Бюджетът по процедурата за 2-ри период на прием е остатъчните средства след приключването на първия прием в случай , че са налични такива.

Бюджетът по процедурата за 3-ти период на прием е остатъчните средства след приключването на втория прием в случай , че са налични такива.

По процедурата ще бъде допустимо подаване на проектни предложения само от кандидати с код на основна икономическа дейност по Класификация на икономическите дейности (КИД – 2008) в една от определените три групи сектори на икономическа дейност съгласно тяхната технологична интензивност (нискотехнологични и средно нискотехнологични  промишлени производства, високотехнологични и средно високотехнологични промишлени производства, интензивни на знание услуги).

По процедурата са предвидени изцяло електронно подаване и оценка на проектните предложения, които ще се извършват чрез Информационната система за управление и наблюдение (ИСУН 2020).

Проектът на Условията за кандидатстване, Условията за изпълнение и приложенията към тях по процедура „Подобряване на производствения капацитет в МСП на територията на МИГ Белене - Никопол“ се публикуват на основание чл. 26, ал. 4 от ЗУСЕСИФ.

Предложения и коментари по горепосочените документи могат да се изпращат в срок до 17:00ч. на 28.05.2018 г. (включително) на следната електронна поща: migbn@abv.bg.

Предложенията и коментарите следва да бъдат представени като свободен текст в рамките на електронното писмо (e-mail) или да бъдат приложени в отделен файл във формат .word, а не да бъдат сканирани или нанасяни в отделните документи от пакета.

**Проект на Условия за кандидатстване**

**Проект на Условия за изпълнение**

**Справка за отразяване на коментари от проведено обществено обсъждане**